《和赵连州雨中宿蒙轩韵》
宋代·陈文蔚

千岩万壑暮云归，不但晴宜雨亦宜。
妙处已将诗句写，吟馀惟有梦魂知。
对床谁共三更听，击节难名一段奇。
安得山间伴清宿，拥衾推枕和公诗。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。